User:Jwanroyee

Faridun Jwanroyi (Faraidun Jwanryee) فه‌ره‌یدون جوانڕۆی له‌ ساڵی ١٩٥٠ له‌ شاری جوانڕۆ له‌ ڕۆژهه‌ڵات كوردستان له‌دایك بووه‌ و له‌ بنه‌ماڵه‌ی به‌گزاده‌كانی جافی جوانڕۆن و كوڕی موحه‌مد به‌گ عه‌بدولڕه‌حمان به‌گی عه‌بدولكه‌ریم به‌گه‌ كه‌ وه‌كیلی جوانڕۆ بووه‌. فریدون جوانڕۆیی له‌ سه‌ره‌تای مێردمنداڵی دا له‌ ساڵی ١٩٦٧ په‌یوه‌ندی به‌ شۆڕشه‌وه‌ ده‌كات دواتر له‌ ٥\٧\١٩٦٨ به‌ فه‌رمی ده‌بێت به‌ پێشمه‌رگه و دواتر ده‌بێت به‌ سه‌رده‌سته‌‌ له‌ به‌تالیۆنی ٧ی هێزی خه‌بات و پله‌ كانی پێشمه‌رگایه‌تی به‌ ئازایه‌تی و لێهاتوویی و كارامه‌یی خۆی ده‌بڕێت. له‌ساڵی ١٩٧٢ هاسه‌رگیری كردوه‌ له‌ گه‌ڵ ئامۆزای خۆی مه‌عزه‌ر خان كچی حه‌مه‌ صالح به‌گی شمشێر، هه‌ر له‌ سه‌ره‌تاوه‌ وه‌ك هاوسه‌رێك و پێشمه‌رگه‌یه‌ك خزمه‌تی شۆڕشی كردوه‌ شان به‌شانی هاوسه‌ره‌ كاك فه‌ره‌یدون جوانڕۆی. له‌ ساڵی ١٩٧٣ خوای گه‌وره‌ كچێك و دواتر له‌ ساڵی ١٩٧٤ كوڕێكی پێ ده‌به خشێت كه‌ له‌ ده‌وروبه‌ری هه‌ڵه‌بجه‌ له‌ دایك بوون. له‌ ساڵی ١٩٧٤ ده‌بێت به‌ سه‌رپه‌ل له‌ به‌تالیۆنی ٤ ی هێزی زمناكۆ ودواتر جێگری سه‌رلق له‌ ١٩٧٥. له‌ ساڵی ١٩٧٦ له‌ دوای نسكۆی شۆڕش له‌ رێكخستنه‌وه‌ی حزب به‌شدار ده‌بێت و به‌ر‌ده‌وام ده‌بێت له‌ كاری حزبی و یه‌كێك له‌ باوه‌ڕپێكراوانی كاكه‌ ئیدریسی هه‌میشه‌ زیندوو ده‌بێت وه‌كو خۆی وه‌سفی ده‌كات یه‌كه‌م مامۆستای بووه‌ كه‌ كاریگه‌ری ئه‌تۆی له‌ سه‌ر ژیانی داناوه. به‌شداری كاریگه‌ری هه‌بووه‌ له‌ شۆڕشی گوڵانی پێشكه‌وتن خواز دواتر له‌ ١٩٧٨ ده‌گه‌ڕێته‌وه‌ بۆ خه‌باتی شاخ و ئه‌ندامی كۆنگره‌ی ٩ بووه‌ له‌ ساڵی ١٩٧٩ و ده‌بێت به‌ ئه‌ندامی لقی ٥. له‌ ساڵی ١٩٨٠ ده‌بێت به‌ ئه‌ندامی لقی ٣ و جێگری فه‌رمانده‌ی هێزی خه‌بات و دواتر به‌رپرسی ناوچه‌ی خانه‌قین. له‌ ساڵی ١٩٨٥ ده‌بێت به‌ كارگێڕی لق و به‌شداری كاریگه‌ری هه‌بووه‌ له‌ شه‌ڕه‌كانی دژی رژێمی به‌عس  و له‌ ساڵی ١٩٨٧  له‌ پیش هه‌ڵمه‌تی نه‌گریسی ئه‌نفال له ناوچه‌ی ‌ قه‌ره‌داخ و گه‌رمیان چه‌ندین چالاكی گرنگیان له‌ رووی سیاسی و سه‌ربازیه‌وه‌ ئه‌نجام داوه‌‌ بۆ نمونه‌ شه‌ڕی گرتنی مه‌نیدیله‌ و باسه‌ڕه‌ و چیای گڵه‌ زه‌رده‌ و ناحیه‌ی قه‌ره‌داخ. ئه‌ندامی كۆنگره‌ی ١٠ بووه‌ له‌ ساڵی ١٩٨٩ و كارگێڕی لقی ٣ بووه‌ و جێگری به‌رپرسی سه‌ربازی كه‌ركووك و گه‌رمیانی حزبی پێ سپێردراوه‌ و به‌شداری كاریگه‌ری هه‌بووه‌ له‌ شه‌ره‌كانی دژ به‌ رژێمی به‌عس له‌ ساڵی ١٩٩١ له‌ ناوچه‌ی گه‌رمیان. له‌ ساڵی ١٩٩٢ ده‌بێت به‌ جێگری فه‌رمانده‌ی فه‌رمانده‌یی كه‌ركووكی هێزی پێشمه‌رگه‌ی یه‌كگرتوو حكومه‌تی هه‌رێمی كوردستان. ئه‌ندامی كۆنگره‌ی ١١ بووه‌ له‌ شاری هه‌ولێر له‌ ساڵی ١٩٩٣. له‌ ساڵی ١٩٩٤ ده‌بێت به‌ به‌رپرسی سوپای ڕزگاری. له‌ ساڵی ١٩٩٧ ده‌بێت به‌ به‌رپرسی فه‌رمانده‌یی سلێمانی سه‌ر به‌ فه‌رمانده‌یی له‌شكری كوردستان. له‌ ساڵی ١٩٩٩ ئه‌ندامی كۆنگره‌ی ١٢ بووه‌ و دواتر به‌ ئه‌ندامی كۆمیته‌ی ناوه‌ندی هه‌بژێردراوه‌. له‌ ساڵی ٢٠٠٠ ده‌بێت به‌ به‌رپرسی فه‌رمانده‌یی كه‌ركوك و سلێمانی سه‌ربه‌ فه‌رمانده‌یی له‌شكری كوردستان و به‌شداری كاریگه‌ریان ده‌بێت له‌ شه‌ڕی ئازاد كردنی عێراق له‌ ساڵی ٢٠٠٣ به‌ تایبه‌ت شاری كه‌ركووك. له‌ ساڵی ٢٠٠٤ ده‌بێت به‌ فه‌رمانده‌ی هێزی پێشمه‌رگه‌ی زێره‌ڤانی كوردستان. له‌ ساڵی ٢٠٠٥ ده‌بێت به‌ به‌رپرسی لقی ١٢ و ده‌وری كاریگه‌ری ده‌بێت له‌ هه‌ڵمه‌تی ئاوه‌دانكردنه‌وه‌ی شاری هه‌له‌بجه‌ی شه‌هید و دووباره‌ ڕێكخستنه‌وه‌ی حزب. له‌ ساڵی ٢٠١٠ ئه‌ندامی كۆنگره‌ی ١٣ ده‌بێت و وه‌كو ئه‌ندامی مه‌كته‌ب سیاسی هه‌ڵده بژێردرێت له‌ ٢٠١١. له‌ ساڵی ٢٠١١ ده‌بێت به‌ جێگری سه‌ركردایه‌تی سلێمانی. له‌ ٨\٨\٢٠١٤ به‌ هێزێكی ٢٠٠٠ كه‌سی له‌ پێشمه‌رگه‌ و كادیرانی حزب له‌ سنووری پارێزگای سلێمانی به‌شداری شه‌ڕی دژ به‌ تیرۆریستانی داعش ده‌كات له‌ میحوه‌ری خازر و دواتر ده‌بێت به‌ لێپرسراوی میحوه‌ره‌كه‌ و رۆڵێكی كاریگه‌ری ده‌بێت له‌ ڕێكخستنه‌وه‌ی میحوه‌ره‌كه‌ وئازاد كردنی چه‌ندین ناوچه‌ی ستراتیژی وه‌كو چیای زه‌ردك و حه‌سن شام چه‌ندین گوندی تر و تێكشكاندنی هێرشه‌ یه‌ك له‌ دوای یه‌كه‌كانی تیرۆریستانی داعش. له‌ مانگی ١٢ی ٢١٠٤ خۆی و هه‌ڤاڵ و پێشمه‌رگه‌كانی كاریگه‌رانه‌ به‌شداربون له‌ ڕزگار كردنی ناوچه‌ی ده‌شتی ڕبیعه‌، سنونێ، چیای شنگال، شنگالی كۆن و قه‌ڵای كۆنی شنگال. به‌ درێژایی خه‌بات و تێكۆشانی چوار جار بریندار بووه‌. ٣ی ناوه‌ندی ‌ له‌ ١٩٧٨ ته‌واو كردووه كه‌ پێشتر ده‌رفه‌تی‌خوێندنی نه‌بووه به‌ هۆی خه‌بات و جێگر نه‌ بوونی له‌شوێنێكی دیاریكراو. خاوه‌ن ٦ منداڵه‌ ٣ كوڕ و ٣ كچ. له‌ ٢٥\٨\٢٠١٥ له‌گه‌ڵ پێشمه‌رگه‌ قاره‌مانه‌كه‌ی كاكه‌ لهۆنی جوانه‌مه‌رگ له‌ كاتی گه‌ڕانه‌وه‌ بۆ به‌ره‌كانی جه‌نگ له‌ خازر شه‌هید ده‌كرین و خوای گه‌وره‌ به‌ره‌و منزڵگای تعالی خۆی برده‌وه‌

میژووی خه‌باتی به‌گزاده‌كانی جافی جوانڕۆ بۆ پاراستنی مافی كورد له‌ ناوچه‌كه‌ ده‌گه‌ڕته‌وه‌ بۆ وزۆر كۆنتر. عه‌بدولكه‌ریم به‌گی باپیری موحه‌مد به‌گ له‌ جه‌نگ له‌ دژی ڕژێمی پادشای ئه‌و كات دوای ڕزگار كردنی ناوچه‌یه‌كی به‌رفراوان له‌ ساڵی ١٩١٢ له‌ نزیك كرمانشاه‌ شه‌هید ده‌بیت. دوای چه‌ند ساڵ كه‌ شای ئێران هاوپه‌یمانی له‌ گه‌ڵ ڕۆژئاوا(ئنگیلته‌را و فه‌ڕانسا) به‌هێز كرد له‌ ترسی په‌یوه‌ندی كردنی كورد به‌ شێخ محمودی حه‌فید، عه‌بدولرحمان به‌گ باپیری و چه‌ند گه‌وره‌یه‌كی بنه‌ماڵه‌كه‌ی و چه‌ندین سه‌رانی هۆزه‌كانی تر‌ دستگیر بكات  بۆ ڕێگرتن له‌  هه‌ڵگیرساندنی شۆڕش و له‌ دوای تێپه‌ڕبوونی زیاتر له‌ ده‌ ساڵ له‌ به‌ند كردنی به‌ تۆمه‌تی به‌رنگاربوونه‌ی ڕژێمی ئێران بۆ به‌ دیهێنانی مافی ڕاوی گه‌له‌كه‌ی له‌ ساڵی ١٩٤١ له‌ تاران له‌ به‌ندیخانه‌ به‌ شێوه‌یه‌كی گوماناوی كۆچی دوایی ده‌كات و ته‌رمه‌كه‌ی نادرێته‌وه‌. محمد به‌گی باوكی فه‌ره‌یدون جوانڕۆی له‌ به‌ر ئه‌وی ته‌مه‌نی له‌ ژێر ١٨ ساڵ بوو نه‌كرایه‌ زیندان به‌ ده‌ست به‌سه‌ری و له‌ ژێر چاودێری له‌ تاران مایه‌وه‌ و دوای چه‌ند ساڵ ڕێگه‌ی پێ درا كه‌ بگه‌ڕێته‌وه‌ جوانڕۆ. له سه‌ره‌تای‌ ساڵانی ١٩٤٠ تا ١٩٥٧ بۆ ماوه‌ی ١٤ ساڵ وه‌ك كورد حوكمی ناوچه‌كه‌یان له‌ ده‌ست بووه‌ و له‌ ڕژێمیان پاك كردبووه‌‌ و یه‌كه‌م هۆزی كورد بوون له‌ ناوچه‌كه‌دا كه‌ په‌یوه‌ندی به‌ كۆماری كوردستان كردووه‌. محمد به‌گی وه‌كیڵ به‌ هاوكاری مام و براكانی ئیدامه‌ی به‌ شۆڕشی باوباپیرانی داو توانی بۆ ماوه‌ی ١٤ ساڵ به‌شێك له‌ خاكی پیرۆزی كوردستان له‌ ڕژێم پاك كرایه‌وه‌، دواتر له‌ ١٩٥٧ به‌ به‌ستنی په‌یمانی به‌غدا له‌ نێوان ئیران و عێراق و به‌ریتانیا، ڕژێم هێرشێكی گه‌وره‌ی به‌ تۆپ و ته‌یاره‌ بۆ سه‌ر جوانڕۆیه‌كان كرد و كوشتارێكی زۆریان داو نه‌یانتوانی چی تر ته‌نها به‌ بڕنه‌و پارێزگاری له‌ جوانڕۆ و ناوچه‌كه‌ بكه‌ن و ناچار محمد به‌گی وه‌كیڵ و كه‌سوكار و پێشمه‌رگه‌كانی بۆ پاراستنی ژن و منداڵه‌كان جوانڕۆیان به‌ جێ هێشت به‌ره‌و هه‌له‌بجه.‌ له‌ هه‌ڵه‌بجه‌ له‌ لایه‌ن حكومه‌تی ئه‌و كاتی پاشایاتی عێراق ده‌ست به‌سه‌ر كران و دوای شۆڕشی ١٤ ته‌موزی ١٩٥٨ و گه‌ڕانه‌وه‌ی‌  جه‌نابی مه‌لا مصطفی بارازانی په‌یوه‌ندیان به‌ جه‌نابیانه‌وه‌ كردووه و پشتگیریان خۆیان ده‌ربڕیوه‌ بۆ بارزانی نه‌مر. له‌ ساڵی ١٩٦٢ باوكی و حسێن به‌گ و حه‌مه‌ صالح به‌گ و عزیز به‌گ له‌ گه‌ڵ سه‌دان كه‌س له‌ خزم و عه‌شره‌ته‌كایان به‌ كاریگه‌رانه‌ به‌شدار بوون له‌ شۆڕشی ئه‌یلولی مه‌زن و چه‌ندها شه‌هید و برینداریان داوه‌ له‌م پێناوه‌دا و جێگه‌ ده‌ستیان دیاربووه به‌ سه‌ركردایه‌تی حسێن به‌گی جوانڕۆ تاكو نه‌كسه‌ی شۆڕش ١٩٧٥ به‌رده‌وام ده‌بن له‌ خه‌بات له‌ سه‌ر ڕێبازی پیرۆزی بارزانی